CELEX: 32012D0737
Language: el
Date: 2012-11-27 00:00:00
Title: 2012/737/ΕΕ: Εκτελεστική απόφαση της Επιτροπής, της 27ης Νοεμβρίου 2012 , για τροποποίηση των παραρτημάτων I και ΙΙ της οδηγίας 82/894/ΕΟΚ του Συμβουλίου για την κοινοποίηση των ασθενειών των ζώων μέσα στην Κοινότητα [κοινοποιηθείσα υπό τον αριθμό C(2012) 8518]  Κείμενο που παρουσιάζει ενδιαφέρον για τον ΕΟΧ

29.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/19
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 27ης Νοεμβρίου 2012
   για τροποποίηση των παραρτημάτων I και ΙΙ της οδηγίας 82/894/ΕΟΚ του Συμβουλίου για την κοινοποίηση των ασθενειών των ζώων μέσα στην Κοινότητα
   [κοινοποιηθείσα υπό τον αριθμό C(2012) 8518]
   (Κείμενο που παρουσιάζει ενδιαφέρον για τον ΕΟΧ)
   (2012/737/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 82/894/ΕΟΚ του Συμβουλίου, της 21ης Δεκεμβρίου 1982, για την κοινοποίηση των ασθενειών των ζώων μέσα στην Κοινότητα (1), και ιδίως το άρθρο 5 παράγραφος 2 πρώτη και δεύτερη περίπτωση,
   Εκτιμώντας τα ακόλουθα:
   
               (1)
            
            
               Η οδηγία 82/894/ΕΟΚ για την κοινοποίηση των ασθενειών των ζώων μέσα στην Ένωση θεσπίζει τα κριτήρια για την κοινοποίηση των ασθενειών των ζώων η παρουσία των οποίων πρέπει να κοινοποιείται από το πληγέν κράτος μέλος στην Επιτροπή και στα άλλα κράτη μέλη.
            
         
               (2)
            
            
               Το παράρτημα I της οδηγίας 82/894/ΕΟΚ του Συμβουλίου, στο οποίο απαριθμούνται οι ασθένειες των οποίων η εμφάνιση πρέπει να δηλώνεται υποχρεωτικά στην Επιτροπή και στα άλλα κράτη μέλη, περιλαμβάνει την εγκεφαλομυελίτιδα των ιπποειδών, μεταξύ των ασθενειών που πλήττουν τα χερσαία ζώα, χωρίς διάκριση των διαφόρων τύπων. Για λόγους σαφήνειας και για την παροχή πολύτιμων πληροφοριών, σημαντικών για την υγεία των ζώων ή τη δημόσια υγεία, σχετικά με τον αιτιώδη παθογενή παράγοντα, θα πρέπει να αναγραφούν ρητώς στο εν λόγω παράρτημα οι διάφοροι τύποι της εγκεφαλομυελίτιδας των ιπποειδών.
            
         
               (3)
            
            
               Επιπλέον, οι νόσοι λύσσα, άνθρακας, φυματίωση των βοοειδών, βρουκέλλωση των βοοειδών, ενζωοτική λεύκωση των βοοειδών και βρουκέλλωση των αιγοπροβάτων έχουν εκριζωθεί σε ευρεία κλίμακα από τα περισσότερα κράτη μέλη. Ως εκ τούτου, η εμφάνιση εστιών αυτών των νόσων είναι σπανιότερη σε μεγάλο μέρος του εδάφους της Ένωσης. Στο εξής, η εμφάνιση εστιών θα πρέπει να κοινοποιείται στην Επιτροπή και τα άλλα κράτη μέλη. Είναι λοιπόν αναγκαίο να προστεθούν οι νόσοι αυτές στο παράρτημα I.
            
         
               (4)
            
            
               Για να αποφευχθεί διοικητικός φόρτος, υπό ορισμένες συνθήκες ενδείκνυται να απαιτούνται εβδομαδιαίες κοινοποιήσεις πρωτογενών εστιών και μηνιαίες κοινοποιήσεις δευτερογενών εστιών των ανωτέρω αναφερόμενων νόσων.
            
         
               (5)
            
            
               Σε ορισμένα κράτη μέλη και περιφέρειες δεν έχει ακόμη αναγνωριστεί το καθεστώς της επίσημα απαλλαγμένης χώρας από μη εξωτικές ασθένειες, όπως η φυματίωση των βοοειδών, η βρουκέλλωση των βοοειδών, η ενζωοτική λεύκωση των βοοειδών και η βρουκέλλωση των αιγοπροβάτων, όπως ρυθμίζεται από την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (2) και την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (3). Για να αποφευχθεί ο δυσανάλογος όγκος κοινοποιήσεων, δεν θα πρέπει να απαιτείται η κοινοποίηση εστιών των προαναφερθέντων ασθενειών σε μη απαλλαγμένα κράτη μέλη ή περιφέρειές τους.
            
         
               (6)
            
            
               Στο μέλλον, οι κοινοποιήσεις προς την Επιτροπή και το παγκόσμιο σύστημα πληροφοριών για την υγεία των ζώων του Παγκόσμιου Οργανισμού για την Υγεία των Ζώων (στη συνέχεια ΟΙΕ), σχετικά με ασθένειες των ζώων, θα εισάγονται σε ένα σύστημα (το σύστημα πληροφοριών για τις ασθένειες των ζώων — ADIS). Επομένως, ενδείκνυται, όπου είναι δυνατόν, να χρησιμοποιείται στο παράρτημα I της οδηγίας 82/894/ΕΟΚ η ίδια ορολογία με αυτήν που χρησιμοποιείται από τον ΟΙΕ.
            
         
               (7)
            
            
               Υπάρχει ήδη σε λειτουργία διαδικτυακό σύστημα αναφοράς για την εμφάνιση χαμηλής παθογονικότητας γρίπης των πτηνών σε άγρια πτηνά. Επομένως, όσον αφορά τη γρίπη των πτηνών, ενδείκνυται να αναφέρεται ρητώς ότι εστίες υψηλής παθογονικότητας γρίπης των πτηνών θα πρέπει να κοινοποιούνται για τα πουλερικά, τα πτηνά σε αιχμαλωσία και τα άγρια πτηνά, ενώ εστίες χαμηλής παθογονικότητας γρίπης των πτηνών θα πρέπει να κοινοποιούνται μόνο για τα πουλερικά και τα πτηνά σε αιχμαλωσία.
            
         
               (8)
            
            
               Το επιζωοτικό ελκογόνο σύνδρομο αφαιρέθηκε από τον κατάλογο των εξωτικών ασθενειών του μέρους II του παραρτήματος IV της οδηγίας 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (4) με την εκτελεστική οδηγία 2012/31/ΕΕ της Επιτροπής, της 25ης Οκτωβρίου 2012, για την τροποποίηση του παραρτήματος IV της οδηγίας 2006/88/ΕΚ του Συμβουλίου όσον αφορά τον κατάλογο με τα είδη ψαριών που είναι ευπαθή στην ιογενή αιμορραγική σηψαιμία και για την απάλειψη της εγγραφής για το επιζωοτικό ελκογόνο σύνδρομο (5). Συνεπώς, η ασθένεια θα πρέπει να αφαιρεθεί από το παράρτημα I της οδηγίας 82/894/ΕΟΚ.
            
         
               (9)
            
            
               Ως εκ τούτου, θα πρέπει να τροποποιηθούν αντίστοιχα τα παραρτήματα I και II της οδηγίας 82/894/ΕΟΚ.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα I και II της οδηγίας 82/894/ΕΟΚ τροποποιούνται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση εφαρμόζεται από την 1η Ιανουαρίου 2013.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 27 Νοεμβρίου 2012.
      
         
            Για την Επιτροπή
         
         Maroš ŠEFČOVIČ
         
            Αντιπρόεδρος
         
      
   
   
      (1)  ΕΕ L 378 της 31.12.1982, σ. 58.
   
      (2)  ΕΕ 121 της 29.7.1964, σ. 1977.
   
      (3)  ΕΕ L 46 της 19.2.1991, σ. 19.
   
      (4)  ΕΕ L 328 της 24.11.2006, σ. 14.
   
      (5)  ΕΕ L 297 της 26.10.2012, σ. 26.
   
      ΠΑΡΑΡΤΗΜΑ
      Τα παραρτήματα I και II της οδηγίας 82/894/ΕΟΚ τροποποιούνται ως εξής:
      
                  1.
               
               
                  Το παράρτημα I αντικαθίσταται ως εξής:
                  
                     «ΠΑΡΑΡΤΗΜΑ I
                     
                        Ασθένειες υποχρεωτικής δήλωσης
                     
                     A.   Ασθένειες χερσαίων ζώων
                     
                     
                                  
                              
                              
                                 Κατάλογος Α.1:
                                 
                                             —
                                          
                                          
                                             Αφρικανική πανώλη των ίππων
                                          
                                       
                                             —
                                          
                                          
                                             Αφρικανική πανώλη των χοίρων
                                          
                                       
                                             —
                                          
                                          
                                             Άνθρακας
                                          
                                       
                                             —
                                          
                                          
                                             Γρίπη των πτηνών (ΥΠΓΠ σε πουλερικά, πτηνά σε αιχμαλωσία και άγρια πτηνά και ΧΠΓΠ σε πουλερικά και πτηνά σε αιχμαλωσία)
                                          
                                       
                                             —
                                          
                                          
                                             Καταρροϊκός πυρετός των προβάτων
                                          
                                       
                                             —
                                          
                                          
                                             Σπογγώδης εγκεφαλοπάθεια των βοοειδών
                                          
                                       
                                             —
                                          
                                          
                                             Κλασική πανώλη των χοίρων
                                          
                                       
                                             —
                                          
                                          
                                             Μεταδοτική πλευροπνευμονία των βοοειδών
                                          
                                       
                                             —
                                          
                                          
                                             Δουρίνη
                                          
                                       
                                             —
                                          
                                          
                                             Εγκεφαλομυελίτιδα των ιπποειδών, των ακόλουθων τύπων:
                                             
                                                         —
                                                      
                                                      
                                                         εγκεφαλομυελίτιδα του ίππου Ανατολικής Αμερικής,
                                                      
                                                   
                                                         —
                                                      
                                                      
                                                         ιαπωνική εγκεφαλίτιδα,
                                                      
                                                   
                                                         —
                                                      
                                                      
                                                         εγκεφαλομυελίτιδα του ίππου της Βενεζουέλας,
                                                      
                                                   
                                                         —
                                                      
                                                      
                                                         πυρετός του Δυτικού Νείλου,
                                                      
                                                   
                                                         —
                                                      
                                                      
                                                         δυτική εγκεφαλομυελίτιδα των ιπποειδών.
                                                      
                                                   
                                       
                                             —
                                          
                                          
                                             Λοιμώδης αναιμία των ιπποειδών
                                          
                                       
                                             —
                                          
                                          
                                             Αφθώδης πυρετός
                                          
                                       
                                             —
                                          
                                          
                                             Μάλις
                                          
                                       
                                             —
                                          
                                          
                                             Λοιμώδης δερματίτιδα
                                          
                                       
                                             —
                                          
                                          
                                             Ψευδοπανώλη των πτηνών
                                          
                                       
                                             —
                                          
                                          
                                             Πανώλη των μικρών μηρυκαστικών
                                          
                                       
                                             —
                                          
                                          
                                             Μόλυνση με τον ιό της λύσσας
                                          
                                       
                                             —
                                          
                                          
                                             Νόσος της κοιλάδας Rift
                                          
                                       
                                             —
                                          
                                          
                                             Πανώλη των βοοειδών
                                          
                                       
                                             —
                                          
                                          
                                             Ευλογιά των αιγοπροβάτων
                                          
                                       
                                             —
                                          
                                          
                                             Μόλυνση με τον μικρό κάνθαρο των κυψελών (Aethina tumida)
                                          
                                       
                                             —
                                          
                                          
                                             Φυσαλλιδώδης νόσος των χοίρων
                                          
                                       
                                             —
                                          
                                          
                                             Μόλυνση των μελισσών από το παράσιτο Tropilaelaps
                                          
                                       
                                             —
                                          
                                          
                                             Φυσαλιδώδης στοματίτιδα.
                                          
                                       
                           
                                  
                              
                              
                                 Κατάλογος Α.2:
                                 
                                             —
                                          
                                          
                                             Βρουκέλλωση των βοοειδών των βοοειδών
                                          
                                       
                                             —
                                          
                                          
                                             Ενζωοτική λεύκωση των βοοειδών
                                          
                                       
                                             —
                                          
                                          
                                             Βρουκέλλωση των αιγοπροβάτων (εκτός της Brucella ovis).
                                          
                                       
                           B.   Ασθένειες υδρόβιων ζώων
                     
                     
                                 —
                              
                              
                                 Επιζωοτική αιμοποιητική νέκρωση
                              
                           
                                 —
                              
                              
                                 Λοιμώδης αιμοποιητική νέκρωση
                              
                           
                                 —
                              
                              
                                 Λοιμώδης αναιμία του σολομού
                              
                           
                                 —
                              
                              
                                 Λοίμωξη από Perkinsus marinus
                              
                           
                                 —
                              
                              
                                 Λοίμωξη από Microcytos mackini
                              
                           
                                 —
                              
                              
                                 Λοίμωξη από Marteilia refringens
                              
                           
                                 —
                              
                              
                                 Μόλυνση από Bonamia ostreae
                              
                           
                                 —
                              
                              
                                 Λοίμωξη από Bonamia exitiosa
                              
                           
                                 —
                              
                              
                                 Λοίμωξη του κυπρίνου Koi από ερπητοϊό
                              
                           
                                 —
                              
                              
                                 Σύνδρομο Taura
                              
                           
                                 —
                              
                              
                                 Ιογενής αιμορραγική σηψαιμία
                              
                           
                                 —
                              
                              
                                 Ιχθυοφθειρίαση
                              
                           
                                 —
                              
                              
                                 Σύνδρομο της κίτρινης κεφαλής».
                              
                           
               
            
                  2.
               
               
                  Το παράρτημα II τροποποιείται ως εξής:
                  
                              α)
                           
                           
                              το σημείο Γ αντικαθίσταται από το ακόλουθο κείμενο:
                              
                                          «Γ.
                                       
                                       
                                          Στην περίπτωση ασθενειών χερσαίων ζώων που αναφέρονται στον κατάλογο Α.2 του παραρτήματος I:
                                          
                                                      —
                                                   
                                                   
                                                      η επιβεβαίωση κάθε εστίας, μόλυνσης ή παρουσίας του νοσογόνου παράγοντα σε κοπάδι, όπως ορίζεται στα παραρτήματα A και Δ της οδηγίας 64/432/ΕΟΚ, ή σε εκμετάλλευση, όπως ορίζεται στο παράρτημα Α της οδηγίας 91/68/ΕΟΚ του Συμβουλίου (1), ή η ανάκληση του καθεστώτος επίσημης απαλλαγής από την ασθένεια σε κάθε τέτοιο κοπάδι ή εκμετάλλευση βάσει της εργαστηριακής ή επιδημιολογικής έρευνας, όπως ορίζεται στα παραρτήματα A και Δ της οδηγίας 64/432/ΕΟΚ ή στο παράρτημα A της οδηγίας 91/68/ΕΟΚ σε ένα κράτος μέλος ή περιφέρειά του που έχουν επίσημα απαλλαγεί από τις ασθένειες σύμφωνα με τις εν λόγω οδηγίες, τα οποία δεν συνδέονται επιδημιολογικά με προηγούμενη εστία, κοινοποιούνται ως πρωτογενείς εστίες, όπως ορίζεται στο άρθρο 2 στοιχείο δ), και η κοινοποίηση διαβιβάζεται στην Επιτροπή και στα κράτη μέλη εντός μιας εβδομάδας,
                                                   
                                                
                                                      —
                                                   
                                                   
                                                      κάθε άλλη επιβεβαίωση εστίας, μόλυνσης ή παρουσίας του νοσογόνου παράγοντα ή η ανάκληση του καθεστώτος επίσημης απαλλαγής από την ασθένεια σε κάθε κοπάδι ή εκμετάλλευση βάσει της εργαστηριακής ή επιδημιολογικής έρευνας, όπως ορίζεται στα παραρτήματα A και Δ της οδηγίας 64/432/ΕΟΚ ή στο παράρτημα A της οδηγίας 91/68/ΕΟΚ σε ένα κράτος μέλος ή περιφέρειά του που έχουν επίσημα απαλλαγεί από τις ασθένειες σύμφωνα με τις εν λόγω οδηγίες, κοινοποιούνται ως δευτερογενείς εστίες, σύμφωνα με το άρθρο 4 παράγραφος 1 της εν λόγω οδηγίας,
                                                   
                                                
                                                      —
                                                   
                                                   
                                                      δευτερογενείς εστίες κοινοποιούνται στην Επιτροπή και τα κράτη μέλη σε μηνιαία βάση,
                                                   
                                                
                                                      —
                                                   
                                                   
                                                      στην περίπτωση της φυματίωσης και της βρουκέλλωσης των βοοειδών και της βρουκέλλωσης των αιγοπροβάτων, στην κοινοποίηση περιλαμβάνεται επίσης η ονομασία του παθογόνου παράγοντα, εφόσον είναι γνωστή.
                                                   
                                                
                                    
                        
                              β)
                           
                           
                              προστίθεται το ακόλουθο σημείο:
                              
                                          «Δ.
                                       
                                       
                                          Στην περίπτωση ασθενειών ζώων υδατοκαλλιέργειας οι οποίες απαριθμούνται στο σημείο Β του παραρτήματος I:
                                          
                                                      —
                                                   
                                                   
                                                      η επιβεβαίωση κάθε εστίας εξωτικής ασθένειας και εστίας μη εξωτικών ασθενειών σε κράτη μέλη, ζώνες ή διαμερίσματα που ήταν προηγουμένως απαλλαγμένα από ασθένειες, όπως προβλέπεται στην οδηγία 2006/88/ΕΚ (2), κοινοποιείται ως πρωτογενής εστία,
                                                   
                                                
                                                      —
                                                   
                                                   
                                                      άλλες εστίες πλην εκείνων που αναφέρονται στην πρώτη περίπτωση κοινοποιούνται ως δευτερογενείς εστίες, σύμφωνα με το άρθρο 4 παράγραφος 1 της εν λόγω οδηγίας,
                                                   
                                                
                                                      —
                                                   
                                                   
                                                      δευτερογενείς εστίες κοινοποιούνται στην Επιτροπή και τα κράτη μέλη σε μηνιαία βάση. Η ονομασία και η περιγραφή της ζώνης ή του διαμερίσματος περιλαμβάνονται επίσης στην κοινοποίηση.
                                                   
                                                
                                    
                        
            
         (1)  ΕΕ L 46 της 19.2.1991, σ. 19.»·
      
         (2)  ΕΕ L 328 της 24.11.2006, σ. 14.»